**NOTĂ INFORMATIVĂ**

**la proiectul hotărârii Guvernului cu privire la modificarea punctului 1 din Hotărârea Guvernului nr. 615/2022 cu privire la alocarea mijloacelor financiare**

|  |
| --- |
| * + - 1. **Denumirea autorului şi, după caz, a participanților la elaborarea proiectului** |
| Proiectul a fost elaborat de Ministerul Afacerilor Interne. |
| **2. Condiţiile ce au impus elaborarea proiectului de act normativ şi finalitățile urmărite** |
| Proiectul a fost elaborat în baza răspunsului Ministerului Finanțelor nr. 07/4-04/551 din 16.11.2022 la demersul Ministerului Afacerilor Interne nr. 44/15-4589 din 11 noiembrie 2022 privind diminuarea sumelor mijloacelor financiare alocate Agenției Rezerve Materiale din fondurile de rezervă și intervenție ale Guvernului.  Astfel, Ministerul Finanțelor comunică susținerea propunerilor de diminuare a sumei alocate Agenției Rezerve Materiale prin intermediul fondurilor de urgență ale Guvernului, urmare formării economiilor după desfășurarea procesului de achiziții a cărbunelui pentru rezervele de stat, cu propunerea privind inițierea procedurilor de modificare a actului normativ prin care a fost alocată.  Prin urmare, proiectul hotărârii Guvernului a fost elaborat în scopul modificării sumei mijloacelor financiare alocate în temeiul Hotărârii Guvernului nr. 615/2022 cu privire la alocarea mijloacelor financiare, prin diminuarea acesteia, urmare economisirilor realizate.  În conformitate cu pct. 1 din Hotărârea Guvernului menționată, Ministerul Finanțelor a alocat, din fondul de rezervă al Guvernului, mijloace financiare în sumă de 35788,8 mii de lei Agenției Rezerve Materiale din subordinea Ministerului Afacerilor Interne pentru achiziționarea, recepționarea și păstrarea cantității de 3 155 de tone de cărbune în vederea completării rezervelor de stat.  De menționat că, suma alocată a fost calculată reieșind din prețul mediu pentru o tonă de cărbune, precum și din cheltuielile pentru recepționarea și păstrarea până la finele anului a acestuia, la momentul aprobării Hotărârii Guvernului.  Astfel, întru executarea pct. 2 din Hotărârea Guvernului nr. 615/2022, Agenția Rezerve Materiale a asigurat procedurile de achiziționare a cantității de 3 155 tone de cărbune, în acest sens, fiind inițiată procedura de achiziție prin licitație electronică, cu publicarea anunțului de participare și a documentației standard de atribuire în Buletinul Achizițiilor Publice și în Jurnalul Oficial al Uniunii Europene. La procedura dată au participat 4 agenți economici, cu valoarea ofertelor estimativă inițială de 30,6 mln.lei, fiind utilizată licitația electronică în trei runde de reducere a prețului, acesta a fost diminuat la diferiți agenți, de la 1% la 17%. Urmare, oferta câștigătoare a constituit suma de 24,93 mln.lei pentru cantitatea solicitată integral (3 155 de tone de cărbune), fiind economisită din bugetul de stat suma de 10,51 mln.lei.  Totodată, conform Hotărârii Guvernului menționată, odată cu alocarea mijloacelor financiare pentru achiziționarea cărbunelui în rezerva de stat, au fost alocate și mijloace financiare pentru recepționare și păstrare acestuia (în perioada lunilor octombrie-decembrie 2022). În urma procedurii de achiziționare, stocarea cărbunelui a fost posibilă începând cu data de 9 noiembrie 2022, suma necesară fiind de 0,129 mln.lei, respectiv din 0,349 mln.lei, fiind economisită suma de 0,220 mln.lei.  Astfel, luând în considerație faptul că, suma economisită nu poate fi utilizată în alte scopuri, considerăm rezonabil, diminuarea sumei date din fondul de rezervă.  Totodată, reieșind din faptul că mijloacele financiare respective pot fi alocate instituțiilor publice pentru alte necesități sociale, proiectul prevede intrarea în vigoare a acestuia la data publicării în Monitorul Oficial. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Proiectul nu are drept scop armonizarea legislaţiei naţionale cu legislaţia Uniunii Europene. |
| **4. Principalele prevederi ale proiectului şi evidențierea elementelor noi** |
| Proiectul prevede modificare pct. 1 din Hotărârea Guvernului nr. 615/2022 cu privire la alocarea mijloacelor financiare, prin substituirea textului ,,35788,8 mii de lei” cu textul ,,25054,4 mii de lei”. |
| **5. Fundamentarea economico-financiară** |
| Implementarea prezentului proiect nu necesită alocarea resurselor financiare din bugetul de stat. |
| **6. Modul de încorporare a actului în cadrul normativ în vigoare** |
| Adoptarea prezentului proiect de act normativ nu va genera necesitatea modificării sau abrogării altor acte normative. |
| **7. Avizarea şi consultarea publică a proiectului** |
| În scopul respectării prevederilor Legii nr. 239/2008 privind transparența în procesul decizional, urmare înregistrării de către Cancelaria de Stat, proiectul va fi plasat spre consultare publică, pe pagina-web oficială a Ministerului Afacerilor Interne și pe portalul guvernamental www.particip.gov.md.  Proiectul urmează a fi avizat de instituțiile publice responsabile. |
| **8. Constatările expertizei juridice** |
| Proiectul urmează a fi supus expertizei juridice. |
| **9. Constatările expertizei anticorupție** |
| Proiectul va fi expediat Centrului Național Anticorupție pentru efectuarea expertizei anticorupție. |

**Secretar general al ministerului Serghei DIACONU**